Kąsk krëjamnotów dogôdiwaniô sã z kòniama zdradzył we filmie, jaczi ò Karpińsczich zrobia TVP. Prôwdac, radzã so z kòniama, ale dalek mie je do trenerów ze Zjednónëch Stónów. To je czësto jinszô klasa. Amerikańsczi trenerzë mają pòd sobą pò czile tësący kòniów na rok. Jô – wiele, wiele mni. Do wëstąpieniô w kònkursu namówia mie mòja białka, nawetka za mie wësła zgłoszenié. Jô miôł wiele wątplëwòtów, czë mie sã dô chòcle cos zrobic z cëzym kòniã, ò jaczim nick nie wiém.